Na gōrnoślōnskich szportplacach, 14.04.2019
Hokej
Hokeisty GKS Tychy zajś majstrym Polski we hokeju na lodzie. Latoś nie mieli my gōrnoślōnskego finału, bestōż wygranŏ jeszczy barzyj smakuje. GKS Tychy potrzebowoł latoś 6 szpilōw, coby wygrać ze Comarch Cracoviōm Krakōw 4-2:
1 szpil: GKS Tychy – Comarch Cracovia 2-1 (dogrywka)
2: szpil: Comarch – GKS Tychy 3-1
3 szpil: GKS Tychy – Comarch Cracovia 3-5
4 szpil: Comarch – GKS Tychy 0-4
5 szpil: GKS Tychy – Comarch Cracovia 4-2
6 szpil: Comarch – GKS Tychy 1-2
Trzeci plac mŏ GKS Tauron Katowice, kery wygroł ze Podhalym Nowy Tŏrg 2-1
We lidze czeskiej HC Oceláři Trziniec we halbfinale grajōm 7 szpil ô awans do finału ze HC Škoda Pilzno. We sobota przegrali 6 szpil w Pilźnie 1-3 i ô wszystkim zadecyduje szpil we Werk-Arenie, kery już dzisiej (pyńdziałek) ô piōntyj.
Fusbal
We piyrszej polskej lidze ôstatnie szpile rundy podstawowej.
Piast Gliwice – Korona Kielce 4-0
Śląsk Wrocław – Górnik Zŏbrze 0-1
Piast Gliwice skōńczōł na 3 placu i bańdzie groł we grupie ô majstra, a Górnik Zŏbrze na 12 placu i bańdzie grać ô to, coby nie ślecieć z I ligi.
Dziynki wygraniu we Wrocławiu Górnik Zŏbrze bańdzie mieć ô jedyn szpil wiyncej u siã. Ślatujōm dwa nojgorsze manszafty.
We piyrszej lidze czeskej ôstały jeszczy dwa szpile rundy zasadniczej. 2 z 3 gōrnoślōnskich manszaftōw wygrały, a Banik przegroł yno knap we Pilźnie ze majstrym łōńskego roku.
SFC Ôpawa – Sigma Ołomuniec 2-1
MFK Karwina – Fastav Zlin 2-0
Viktoria Pilzno – Banik Ôstrawa 2-1
Banik Ôstrawa je 5, Slezsky FC Ôpawa 11, a MFK Karwina 15.
Po 30 szpilu manszafty ôstanōm podzielōne na 3 grupy. Na razie aże 2 manszafty ze Gōrnego Ślōnska grałyby ô utrzimanie, ale Ôpawa mŏ jeszczy szansa wskoczyć do środkowej grupy.
Ô handbalu, basketbalu i voleybalu napiszymy we kolejnych “gōrnoślōnskich szportplacach”.
Fotografijŏ na wiyrchu: GKS Tychy, autor: Lowdown / Wikimedia Commons
szl_Latn ltg_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn epo_Latn szl_Latn szl_Latn szl_Latn szl_Latn sun_Latn tuk_Latn min_Latn szl_Latn szl_Latn szl_Latn szl_Latn